ທ່ານ ຮ່ວາງຈູງຫາຍ, ເລຂາຄະນະພັກນະຄອນ ທີ່ການພົບປະກັບຜູ້ມີສິດເລືອກຕັ້ງ
ວັນທີ 19/3, ທ່ານ ຮ່ວາງຈູງຫາຍ, ເລຂາຄະນະພັກນະຄອນ, ຫົວໜ້າຄະນະສະມາຊິກສະພາແຫ່ງຊາດ (ສສຊ) ນະຄອນ ຮ່າໂນ້ຍ, ເປັນປະທານການພົບປະກັບຜູ້ມີສິດເລືອກຕັ້ງດ້ວຍຫົວຂໍ້ວ່າ: “ຊາວໜຸ່ມນະຄອນກັບການຮ່ຳຮຽນ, ເຮັດວຽກ ແລະ ເລີ່ມທຸລະກິດ”. ທີ່ກອງປະຊຸມ, ຄະນະ ສສຊ ໄດ້ຮັບເອົາບັນດາຄຳເຫັນຂອງຜູ້ມີສິດເລືອກຕັ້ງໜຸ່ມ, ທີ່ຕາງໜ້າໃຫ້ລຸ້ນໜຸ່ມນະຄອນຫຼວງ ກ່ຽວກັບບັນດາຂົງເຂດທີ່ໄດ້ຮັບຄວາມເອົາໃຈໃສ່ຈາກໄວໜຸ່ມຄື: ຄຸນນະພາບການບຳລຸງສ້າງ, ວຽກເຮັດງານທຳພາຍຫຼັງຮຽນຈົບ, ນະໂຍບາຍດຶງດູດ ແລະ ນຳໃຊ້ຜູ້ມີຄວາມເກັ່ງກ້າສາມາດ, ໜູນຊ່ວຍການພັດທະນາບັນດາແນວຄວາມຄິດໃນການເລີ່ມທຸລະກິດກໍ່ຄືເລື່ອງຄາດຄະເນແຫຼ່ງຊັບພະຍາກອນມະນຸດ, ໃນອະນາຄົດໃຫ້ແກ່ປະເທດຊາດ. ທ່ານເລຂາຄະນະພັກນະຄອນ ຮ່າໂນ້ຍ ຮ່ວາງຈູງຫາຍ ຖືວ່າ: ຜ່ານບັນດາຄຳເຫັນປະກອບຢ່າງຟົດຟຶ້ນຂອງຜູ້ມີສິດເລືອກຕັ້ງໜຸ່ມ, ອາດຈະເຫັນໄດ້ຄວາມຕ້ອງການຂອງຊາວໜຸ່ມນະຄອນຫຼວງກ່ຽວກັບການຮ່ຳຮຽນ, ວຽກເຮັດງານທຳ ແລະ ການເລີ່ມທຸລະກິດ. ທ່ານ ຮ່ວາງຈູງຫາຍ ຢັ້ງຢືນວ່າ: ບັນຫາເລີ່ມທຸລະກິດແມ່ນສິ່ງທ້າທາຍສຳລັບແຕ່ລະປະເທດ, ວິສາຫະກິດ. ດັ່ງນັ້ນ, ກ່ອນອື່ນໝົດ, ນະຄອນຫຼວງ ຮ່າໂນ້ຍ ຕ້ອງປັບປຸງພື້ນຖານໂຄງລ່າງ, ໃນນັ້ນມີພື້ນຖານໂຄງລ່າງໃຫ້ແກ່ຊາວໜຸ່ມ ຄື: ການກຳຈັດມົນລະພິດສິ່ງແວດລ້ອມ, ກໍ່ສ້າງຫໍພັກ, ສວນສາທາລະນະ… ການນຳນະຄອນຈະເອົາໃຈໃສ່ສ້າງເງື່ອນໄຂເພື່ອໃຫ້ນັກສຶກສາມີສະພາບແວດລ້ອມແຫ່ງການຮ່ຳຮຽນເພື່ອພັດທະນາແນວຄວາມຄິດເລີ່ມທຸລະກິດ.
(ແຫຼ່ງຄັດຈາກ VOV)